CCLXXIII.  Privilegium pro ecclesia S. Mariae Cameracensi.   (Anno 1148, April. 1.) [LEGLAY,  Glossaire du Cambrésis,  fonds de la cathédrale, copie.]
Author: Eugenius III

EUGENIUS episcopus, servus servorum Dei, dilectis filiis HUGONI decano Cameracensis Ecclesiae ejusque fratribus tam praesentibus quam futuris canonice substituendis in perpetuum.

Aequitatis et justitiae ratio persuadet nos ecclesiis perpetuam rerum suarum firmitatem et vigoris inconcussi munimenta conferre. Non enim decet clericos in sortem Domini evocatos perversis malorum hominum molestiis agitari, nec temerariis quorumlibet vexationibus fatigari. Ideoque, dilecti in Domino filii, vestris justis postulationibus clementer annuimus, et ecclesiam Sanctae Dei genitricis et virginis Mariae, in qua divino mancipati estis obsequio, sub beati Petri et nostra protectione suscipimus, et praesentis scripti privilegio communimus; statuentes ut quascunque possessiones, quaecunque bona eadem ecclesia inpraesentiarum juste et canonice possidet, aut in futurum concessione pontificum, liberalitate regum, largitione principum, oblatione fidelium, seu aliis justis modis, Deo propitio, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Vileirs videlicet cum altari, tres partes de Maerech cum altari, Unaing cum altari, altare de Genlaing, altare de Lissinis, et alodium quod Lietbertus episcopus in eadem villa habuit, altare de Ogi, et quidquid idem episcopus in eadem villa habuit; altare de Yser, Risbercurt, Hahiercurt, Elneus, Fontanis, altare de Sanctis, altare de Burlun, altare de Harmies, altare de Ramincurt, altare de Riolcurt, altare de Hauraincurt, altare de Felchires, altare de Sancto Brictio, quod in civitate Tornacensi situm est, altare de Morceis, altare de Hualdre, altare de Chiuvrain, altare de Dangre, altare de Muntenni, altare de Lestinis, altare de Anderlert, altare de Caing, altare de Maslines cum omnibus eorum appendiciis Decernimus ergo ut nulli omnino hominum liceat praefatam ecclesiam temere perturbare, aut ejus possessiones auferre, vel ablatas retinere, minuere, aut aliquibus vexationibus fatigare; sed omnia integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et dioecesanorum episcoporum canonica justitia. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se judicio existere, de perpetrata iniquitate cognoscat, et a sacratissimo corpore ac sanguine Dei et Domini nostri Jesu Christi aliena fiat. Cunctis autem eidem loco justa servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, Amen.Ego Octavianus diac. card. Sancti Nicolai in Ego Eugenius Catholicae Ecclessiae episcopus. Ego Imarus Tusculanus episcopus. Ego Ubaldus presb. card. tituli Sanctae Praxedis. Ego Gislebert indignus sacerdos tituli Sancti Marci. Ego Gindopsir, card. tituli Sanctorum Laurentii et Damasi. Ego Hugo presbyter cardinalis tituli in Lucina matrona. Ego Oto diaconus cardinalis Sancti Georgii ad Velum Aureum. Carcere Tulliano. Ego GG. diacon. card. Sancti Angeli. Ego Joannes Paparo diaconus cardinalis Sancti Adriani. Ego Jacintus diac. card. Sanctae Mariae in Cosmydyn. Datum Remis per manum Guidonis sanctae Romanae Ecclesiae diac. card. et cancell., Kal. April., indictione XI, Incarnationis Domini anno 1148, pontificatus vero domni Eugenii tertii anno IV